text: [{"text_idx": "#000002", "text": "Henda fyrsta vitjanin gj\u00f8rdi hann til ein sannan F\u00f8royavin, har hann fekk no\u0301gvar go\u0301\u00f0ar vinir, m.a. Zacharias Zachariassen, sa\u0301la og Mikkjal a\u0301 Bergi i\u0301 Klaksvi\u0301k."}, {"text_idx": "#000003", "text": "Hann var\u00f0 vi\u00f0 ta\u00f0 sama, ho\u0301ast eingin kendi hann, bo\u00f0in at tala i\u0301 fleiri samkomum, og ta\u00f0 var skjo\u0301tt, at fo\u0301lki\u00f0 skilti, at ma\u00f0urin hev\u00f0i eina serskilta t\u00e6nastu og ein li\u0301ka serskiltan bo\u00f0skap, v\u00e6l krydda\u00f0ur vi\u00f0 b\u00e6\u00f0i dramatiskum og go\u0301\u00f0um upplivingum. Fo\u0301lk i\u0301 sto\u0301rum tali komu til m\u00f8tini at hoyra Nikolas, eisini fo\u0301lk fra\u0301 \u00f8\u00f0rum samkomum."}, {"text_idx": "#000005", "text": "Hann vitja\u00f0i javnan i\u0301 F\u00f8royum upp i\u0301gj\u00f8gnum sjeyta\u0301rini og naka\u00f0 inn i\u0301 a\u0301ttatia\u0301rini, men seinastu no\u0301gvu a\u0301rini hevur ta\u00f0 veri\u00f0 langt i\u0301millum vitjaninar. I\u0301 mong a\u0301r hevur hann virka\u00f0 a\u0301 Kuba, har hann a\u0301 hv\u00f8rjum a\u0301ri til jo\u0301lar hevur sent eina jo\u0301laheilsan til vinir i\u0301 F\u00f8royum. Fyri n\u00f8krum a\u0301rum si\u0301\u00f0ani var\u00f0 hann raktur av kreft, og hann vitja\u00f0i i\u0301 F\u00f8royum eftir ta\u00f0, men seinastu ti\u0301\u00f0ina hevur man sakna\u00f0 at hoyra fra\u0301 honum, og fleiri hava veri\u00f0 stu\u0301rin um hann."}, {"text_idx": "#000006", "text": "Men fyri trettan d\u00f8gum si\u0301\u00f0ani komu fri\u0301sk og go\u0301\u00f0 ti\u0301\u00f0indi av Kuba. Tordur Niclassen, fyrrverandi l\u00f8gtingsma\u00f0ur, hevur vitja\u00f0 a\u0301 Kuba i\u0301 hesum d\u00f8gum, og hann fekk telefonnummari\u00f0 hja\u0301 Nikolas, og ta\u0301 hann ringdi var Bro\u0301\u00f0ur Nikolas i\u0301 hinum endanum. Teir ba\u0301\u00f0ir avtala\u00f0u at hittast, og Tordur skriva\u00f0i solei\u00f0is av Kuba a\u0301 si\u0301num facebookvanga um m\u00f8ti vi\u00f0 Nikolas:\u201cTa\u00f0 var ein serlig l\u00f8ta at m\u00f8ta Bro\u0301\u00f0ur Nicolas i\u0301 Havana. Leingi hava vit roynt at koma i\u0301 samband vi\u00f0 Nikolas uttan ta\u00f0 hevur eydnast. Hann mintist fer\u00f0irnar i\u0301 F\u00f8royum vi\u00f0 gle\u00f0i og takksemi og lat heilsa. Hann er framvegis virkin i\u0301 verki Harrans. Hann hevur no\u0301gv at siga fra\u0301. Hetta var ein ri\u0301k l\u00f8ta!\u201d skrivar Tordur Niclassen."}, {"text_idx": "#000008", "text": "Hetta ma\u0301 hava veri\u00f0 ein o\u0301metaliga go\u0301\u00f0 vika fyri Nikolas at hava fingi\u00f0 so no\u0301gva f\u00f8royska vitjan. Eg eri vi\u0301sur i\u0301, at Nikolas aldri a\u0301\u00f0ur hevur havt f\u00f8royska vitjan a\u0301 Kuba - hetta er s\u00f8guligt - faktisk eru vit bert eitt telefonnummar vekk fra\u0301 hv\u00f8rjum \u00f8\u00f0rum!"}]